82/2017.(XI.24.)sz.   Ö n k o r m á n y z a t i    Határozat:
(Napirendi pontok elfogadásáról)

Jászjákóhalma Község Önkormányzatának Képviselő-testülete a 2017. november 24-i soron kívüli testületi ülés napirendi pontjait elfogadja. 


83/2017. (XI.24.) sz.    Ö n k o r m á n y z a t i   Határozat:
(A Gubicz András utca, a Jászapáti utca, a Bihari utca, és a Gábor Áron utcaburkolatának felújítására a kivitelező jóváhagyásáról és a pénzügyi fedezet biztosításáról)

Jászjákóhalma Község Önkormányzatának Képviselő-testülete a Gubicz András utca, a Jászapáti utca, a Bihari utca, és a Gábor Áron utca burkolat felújítási munkálataira elfogadja a nevezett utcákra legolcsóbb ajánlattevő PE-DA KER Kft. (5135 Jászivány, Kövesút dűlő 2.) ajánlatait.

A kivitelezés összköltségét a PE-DA KER Kft. árajánlatai alapján bruttó 12.898.183-Ft, azaz Tizenkétmillió-nyolcszázkilencvennyolcezer-száznyolcvanhárom forint összegben jóváhagyja, mely összeget a 2017. évi költségvetése terhére biztosítja.

A Képviselő-testület felhatalmazza Terjéki Tünde polgármestert, hogy a kivitelezéssel összefüggésben szükséges intézkedéseket megtegye, a vállalkozási szerződést aláírja.

Felelős:polgármester, Polgármesteri Hivatal pénzügyi ügyintézője
Határidő:Azonnal


84/2017. (XI.24.) sz.    Ö n k o r m á n y z a t i    Határozat:
(Szociálisan rászoruló gyermekek és idősek kulturális programjainak támogatásáról)

Jászjákóhalma Község Önkormányzatának Képviselő-testülete a Jászjákóhalmán élő szociálisan rászoruló gyermekek és idősek karácsonyi kulturális programjait a költségvetés szociális kerete terhére az alábbiak szerint biztosítja:

1. A hátrányos helyzetű gyermekek számára megtartandó Mikulás ünnepségre 125.000,-Ft, azaz Százhuszonötezer forintot biztosít.

2. A szociálisan rászoruló idősek karácsonyi ünnepségére 270.000,-Ft, azaz Kettőszázhetvenezer forint összeget nyújt.

A Képviselő-testület felkéri Dr. Sipos-Tuza Anita alpolgármestert, hogy a rendezvényeket megszervezze, és kapcsolattartóként működjön közre.

Határidő:azonnal
Felelős:Dr. Sipos-Tuza Anita alpolgármester,  
             Polgármesteri Hivatal pénzügyi ügyintézője


85/2017. (XI.24.) sz.    Ö n k o r m á n y z a t i    Határozat:
(A Jászsági Általános Iskola IV. Béla Általános Iskolai Tagintézménye támogatásáról)

[bookmark: _Hlk499717583]Jászjákóhalma Község Önkormányzatának Képviselő-testülete a Jászsági Általános Iskola IV. Béla Általános Iskolai Tagintézménye (5121 Jászjákóhalma, Fő út 48-50.) számára a Jászjákóhalmán tanuló, és szociálisan rászoruló gyermekek karácsonyi programjainak megvalósításához, és a Tanodás hátrányos helyzetű gyermekek számára karácsonyi ajándékcsomag megvásárlásához összesen 190.000,-Ft, azaz Százkilencvenezer forint támogatást nyújt a 2017. évi költségvetés szociális kerete terhére.

Határidő:azonnal
Felelős: polgármester.

[bookmark: _GoBack]
86/2017. (XI.24.) sz.    Ö n k o r m á n y z a t i   Határozat:
(Jászjákóhalma, Szent József tér kertépítészeti tervdokumentációjának elkészítéséről és a pénzügyi fedezet biztosításáról)

Jászjákóhalma Község Önkormányzatának Képviselő-testülete ezen határozattal felhatalmazza Terjéki Tünde polgármestert, hogy a Jászjákóhalma, Szent József tér kertépítészeti tervdokumentációjának elkészítésére megkösse a szerződést a legalacsonyabb ajánlatot tevő Blaskó Mihály egyéni vállalkozóval (székhelye: 5130 Jászapáti, Bercsényi u. 11.).

A Képviselő-testület a 2017. évi költségvetésében biztosítja a tervdokumentáció elkészítéséhez szükséges fedezetet.

Határidő: azonnal
Felelős: polgármester

